
 15.1.2021
 BG
 Официален вестник на Европейския съюз
 L 12/1
 РЕГЛАМЕНТ ЗА ИЗПЪЛНЕНИЕ (ЕС) 2021/28 НА КОМИСИЯТА
 от 14 януари 2021 година
 за изменение на Регламент (ЕО) No 1362/2000 на Съвета по отношение на тарифната квота на Съюза за банани с произход от Мексико
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1362/2000 на Съвета от 29 юни 2000 г. за прилагане в Общността на тарифните разпоредби от Решение No 2/2000 на Съвместния съвет в рамките на Временното споразумение по търговията и свързаните с нея въпроси между Европейската общност и Съединените мексикански щати (1), и по-специално член 4 от него,
 като има предвид, че:
 (1)
 За да се вземе предвид присъединяването на Хърватия към Европейския съюз на 1 юли 2013 г., с Решение (ЕС) 2019/573 (2) Съветът сключи от името на Европейския съюз и неговите държави членки Третия допълнителен протокол към Споразумението за икономическо партньорство, политическо координиране и сътрудничество между Европейската общност и нейните държави членки, от една страна, и Съединените мексикански щати, от друга страна (3), който бе подписан на 27 ноември 2018 г. и влезе в сила на 1 март 2020 г.
 (2)
 С Решение (ЕС) 2019/104 (4) Съветът одобри позицията, която трябва да бъде заета от името на Европейския съюз в Съвместния съвет, създаден в рамките на Споразумението за икономическо партньорство, политическо координиране и сътрудничество между Европейската общност и нейните държави членки, от една страна, и Съединените мексикански щати, от друга страна, относно измененията в Споразумението, които са необходими, за да се вземе предвид присъединяването на Хърватия към Съюза.
 (3)
 В Решение No 1/2020 на Съвместния съвет ЕС—Мексико (5) се предвижда увеличение на тарифната квота на Съюза, приложима за пресни банани с произход от Мексико за допускане за свободно обращение в Съюза.
 (4)
 За да се приложи увеличението на тарифната квота, предвидено в Решение No 1/2020 на Съвместния съвет ЕО—Мексико, Регламент (ЕО) No 1362/2000 следва да бъде изменен. Като се има предвид, че тарифната квота за банани за 2020 г. е изчерпана, за допълнителния обем за посочената година трябва да бъде определен индивидуален пореден номер.
 (5)
 За да се избегне ненужно забавяне при прилагането на тарифната квота, настоящият регламент следва да влезе в сила по спешност и да се прилага с обратно действие от третия ден след публикуването на Решение No 1/2020 на Съвместния съвет ЕС—Мексико в Официален вестник на Европейския съюз.
 (6)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент (ЕО) No 1362/2000 се изменя, както следва:
 (1)
 Редът с пореден номер 09.1834 се заменя със следното:
 Пореден No
 Код по КН
 Описание на стоките
 Годишен обем на тарифната квота (нето тегло, освен ако не е уточнено друго)
 Мито в рамките на тарифната квота (% намаление)
 „09.1834
 0803 90 10
 Банани, пресни (с изключение на хлебните банани)
 До 31 декември 2020 г.:
 2 000 тона;
 от 1 януари 2021 г.:
 2 010 тона
 Прилага се мито с фиксиран размер.“
 (2)
 Между реда